I den svenske by Östersund leder politiet nu efter en mand, der udsætter byens cykler for seksuelle forbrydelser.

Det er en noget speciel krimi-historie, som politifolkene i Östersund i Sverige nu forsøger at opklare.

Forleden kom der en anmeldelse om, at en mand så at sige havde voldtaget en cykel i byen.

Gerningsmanden havde piftet cyklen, og mens luften sivede ud af dækkene, så onanerede manden ud på sædet.

En noget speciel seksuel trang, som politiet altså nu forsøger at nå til bunds i, skriver lokalavisen LTZ.

Cykelejeren tog dette billede af forbryderen, der er i gang med at udføre sin handling.

Og så skulle man tro, at sagen er helt enestående. Men nej.

LÆS OGSÅ: Video fra skandale-cykelløb går verden rundt

Faktisk undersøger politiet om de nye sager har tilknytning til en tilsvarende stribe sager i 2007 og 2008.

Dengang blev en 36-årig mand dømt for at have sex med cykler, hvor fremgangsmåden var den samme. Dæk blev piftet, og der blev onaneret ud over sadlerne.

Manden forklarede dengang i retten, at han blev seksuelt opstemt af at lugte til håndtagene på byens damecykler, og derefter tilfredsstillede han så sig selv i selskab med cyklerne.

Det var DNA-spor der fældede gerningsmanden dengang, og samme fremgangsmåde kan politiet nu altså bruge igen.

Indtil videre er det dog uvist om det er samme gerningsmand.

For flere krimihistorier besøg vores daglige 112 rapport her.